Revni Sekirite Siplemantè (SSI) Pou Moun 

Ki Pa Sitwayen Ameriken

(lòt bò a)

Revni Sekirite Siplemantè (SSI) Pou Moun

Ki Pa Sitwayen Ameriken

Kimoun ki ka resevwa Revni 

Sekirite Siplemantè?

Anjeneral, si ou pa yon sitwayen ameriken 

nan youn nan sèten group imigrasyon akòde nan 

Depatman pou Sekirite Nasyonal, ou ka elijib pou 

resevwa SSI si:

•	 Ou t ap viv legalman Ozetazini depi 22 dawou 

1996, epi ou avèg oswa malad/enfim;

•	 Ou tap resevwa Revni Sekirite Siplemantè apati

22 dawou, 1996, epi ou legalman ap viv 

Ozetazini; oubyen

•	 Yo te admèt ou legalman pou rezidans pèmanan 

anba Lwa sou Imigrasyon ak Nasyonalite 

(INA) epi ou gen yon total 40 kredi travay 

Ozetazini. (Travay madanm/mari oswa paran

ou ka konte tou.)

Enpòtan: Si ou antre Ozetazini avan ou apre 

22 dawou, 1996, alò ou pa elijib pou SSI pandan 

senk premye lane ke ou legalman genyen rezidans 

pèmanan menm si ou kalifye pou 40 kredi travay.

Men kèk lòt moun ki pa sitwayen ameriken ki ka 

elijib pou peman SSI:

•	 Manm aktif fòs lame Etazini;

•	 Endyen Ameriken ki fèt deyò peyi Ozetazini;

•	 Sèten moun ki pa sitwayen ameriken epi yo admèt 

yo kòm imigran Ameriken-Azyatik; epi

•	 Patisipan Kiben ak Ayisyen yo.

Gen lòt ti gwoup moun ki pa sitwayen 

ameriken ki ka elijib tou pou peman yo. Si ou pa yon 

sitwayen ameriken epi ou vle aplike pou peman SSI, li 

pi bon pou ou kontakte nou pou wè si ou elijib.

Limit setan pou kèk moun ki 

pa sitwayen ameriken

Kèk refijye epi lòt moun ki pa sitwayen ameriken

ka resevwa SSI pou setan. Si peman SSI ou limite pou 

setan akòz estati espesyal ou genyen kòm moun ki pa 

sitwayen ameriken, n ap voye ba ou yon lèt pou endike 

ou kilè peryòd setan an ap fini. N ap voye ba ou yon

lòt lèt pou eksplike ou dwa ou genyen pou fè yon apèl 

avan nou sispann peman ou yo.

Si ou se yon benefisyè aktyèl oswa ansyen SSI

ki kapab kalifye pou SSI selon limit sèt lane a, nou 

ankouraje w kontakte Sèvis Sitwayènte ak Imigrasyon 

Etazini (USCIS) pou jwenn kijan pou :

•	 Akselere tretman pwosesis natiralizasyon ou 

(N-400) oswa aplikasyon pou ajisteman estati 

(I-485) ; e

•	 Anile chaj pou frè ki asosye ak depo aplikasyon ou.

Ou menm (oswa reprezantan ou) kapab rele 

USCIS gratis nan 1-800-375-5283 (tann opsyon 

SSI sou meni presipal la), oswa 1-800-767-1833 si 

ou pa kapab tande oswa ou malantandan (TTY) e 

mande pou tretman akselere a. Ou kapab mande 

yo akselere demann ou alekri oswa ale nan biwo 

USCIS pèsonèlman pou fè demann tretman 

akselere a. Si ou vle jwenn plis detay konsènan 

anilasyon chaj yo, rele USCIS nan nimewo gratis ki 

anlè a, kontakte biwo USCIS lokal ou oswa vizite 

sit Wèb USCIS la nan www.USCIS.gov/feewaiver.

Kredi travay

Istwa travay yon moun detèmine elijiblite li pou 

benefis Sekirite Sosyal, menm jan ak elijiblite pou

benefis SSI pou kèk moun ki pa sitwayen ameriken.

Yon moun genyen ”kredi travay ” baze sou kantite 

lajan ou fè. Chak ane kantite lajan salè ki nesesè pou 

yon kredi travay ogmante lejèman pandan nivo salè 

mwayen yo ap ogmante. 

Pou benefis Sekirite Sosyal, Yon moun kapab

genyen 4 kredi maksimòm chak ane. Limit sa sou 

kredi pa aplike pou benefis SSI pou moun ki pa

sitwayen ameriken. Yon moun ki pa stwayen ameriken 

kapab resevwa tou jiska 4 kredi anplis pa lane nan 

travay madanm/mari oubyen travay paran. Kredi 

travay yo rete nan dosye Sekirite Sosyal yon moun 

pou toutan. Kredi travay anplis yo pa poste nan dosye 

yon moun ki pa sitwayen ameriken epi yo pa konte 

pou benefis Sekirite Sosyal. Pou plis enfòmasyon,

wè kopi piblikasyon Kijan Ou Gen Kredi (SSA 

Piblikasyon No. 05-10072-HC).
Nou bezwen prèv sitiyasyon ou

Lè ou aplike pou SSI, ou dwe pwouve estati ou kòm 

moun ki pa sitwayen ameriken. Moun ki pa sitwayen 

ameriken ki te sèvi nan fòs lame Etazini ka bezwen 

bay prèv sèvis militè yo tou. Sa yo se egzanp prèv ou 

ka bezwen bay:

•	 Kòm prèv estati ou kòm moun ki pa sitwayen 

ameriken—yon fòm regilye I-94 oswa I-551 ki sòti 

nan Depatman pou Sekirite Nasyonal (DHS) oswa 

desizyon yon jij imigrasyon ki retire depòtasyon ou 

oswa ki akòde ou azil; oswa

•	 Kòm prèv sèvis militè—papye ki montre ke ou te 

nan militè Etazini (DD Fòmilè 214) ki montre ke ou 

soti nan lame avèk onè ki pa baze sou estati ou kòm 

moun ki pa sitwayen ameriken.

Biwo lokal Sekirite Sosyal ou ka di ou ki lòt kalite 

prèv ou ka montre pou pwouve estati ou.

Enfòmasyon sou Medicaid

Si ou gen pwoteksyon Medicaid ki baze sou SSI 

ou, Medicaid ou ta dwe kontinye toutotan ou ap 

resevwa SSI.

Ou ka prezante yon nouvo reklamasyon

Si peman SSI ou sispann poutèt ou pa yon sitwayen 

ameriken ki elijib, ou ka aplike ankò. Kontakte 

nou touswit si ou vin sitwayen ameriken, si estati 

imigrasyon ou vin chanje epi si ou panse ou kalifye 

ou gen 40 kredi travay. Ou ap bezwen pote ban nou 

sètifika natiralizasyon ou oswa lòt dokiman ki montre

sitiyasyon imigrasyon ou.

Si ou gen yon sipòtè

Lè ou te antre Ozetazini, ou te ka jwenn yon moun 

siyen yon akò pou ba ou sipò. Akò sa a rele yon 

afidavi sipò, epi moun ki te siyen li a rele sipòtè ou.

Nou konsidere revni ak resous sipòtè ou oswa 

madam/mari kòm revni ak resous pa ou depi nan 

moman ou te vini Ozetazini. Biwo lokal Sekirite 

Sosyal ou ka ba ou plis enfòmasyon sou règleman sa 

yo avèk sa yo vle di pou ou.

Nimewo Sekirite Sosyal

Si ou pa yon sitwayen ameriken, men ou se yon 

rezidan legal ki gen pèmisyon pou travay Ozetazini, 

ou ka bezwen yon nimewo Sekirite Sosyal. Mande 

piblikasyon nou an, Nimero Sekirite Sosyal Pou 

Moun Ki Pa Sitwayen Ameriken (Piblikasyon 

Nimewo 05-10096-HC).

Kòman pou vin yon sitwayen ameriken

Pou aprann plis kòman pou vin yon sitwayen 

ameriken, rele biwo Etazini Sitwayen Ameriken 

ak Sèvis Imigrasyon (USCIS) gratis nan nimero 

telefòn 1-800-375-5283 ( pou moun ki pa tande 

oswa ki tande di, rele nan nimero TTY nou an, 

1-800-767-1833). Oubyen tou ou kapab kontakte biwo 

(USCIS) ki nan lokal ou oswa ou ka ale sou sit antènet 

nan www.uscis.gov.

Kontakte Sekirite Sosyal

Pou plis enfòmasyon konsènan SSI pou moun

ki pa sitwayen ameriken, al gade paj ki gen 

« enfòmasyon adisyonèl » nou sou Entènèt nan 

www.socialsecurity.gov/pubs/11051-sup.html.

Sit Wèb nou se yon resous enfòmasyon ki gen valè 

osijè pwogram Sosyal Sekirite a. Gen divès bagay ou 

kapab fè sou Entènèt.

Anplis sit wèb nou, ou kapab rele nou gratis 

nan 1-800-772-1213. Nou trete tout apèl avèk 

konfidansyalite. Nou ka reponn kesyon espesifik de

7è a.m. rive 7è p.m., Lendi a Vandredi. Nou kapab 

jwenn yon entèprèt pou w gratis ki pral pran telefòn 

la oswa ki kapab vini nan biwo lokal nou. Epitou nou 

founi enfòmasyon nan telefòn otomatik 24è sou 24. 

(Ou kapab sèvi ak sistèm repons automatik nou pou 

di nou yon nouvo adrès oswa pou mande yon lòt kat 

Medicare ranplasman). Si ou pa kapab tande oswa ou 

malantandan, ou kapab rele nan nimewo TTY nou, 

1-800-325-0778. 

Nou vle asire tou ou resevwa sèvis egzat ak koutwa. 

Se pou rezon sa a nou genyen yon dezyèm reprezantan 

Sekirite Sosyal pou kontwole kèk apèl telefonik.

Social Security Administration

SSA Publication No. 05-11051-HC

Supplemental Security Income (SSI) For 

 Noncitizens (Haitian-Creole)

April 2008